അദുന്നി ഏഡ്

നൈജീരിയൻ നടിയും മോഡലുമാണ് അദുന്നി ഏഡ് (ജനനം: ജൂൺ 7, 1976). 
 ആദ്യകാല ജീവിതവും വിദ്യാഭ്യാസവും 
അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ക്വീൻസ് നഗരത്തിൽ ഒരു ജർമ്മൻ ഐറിഷ് മാതാവിന്റേയും യൊറുബ നൈജീരിയൻ പിതാവിന്റേയും പുത്രിയായി അദുനി ജനിച്ചു. ലാഗോസിലും അമേരിക്കൻ ഐക്യനാടുകളിലുമായി അവർ ബാല്യകാലം ചെലവഴിച്ചു. ലാഗോസ്, ഓഗൺ സ്റ്റേറ്റ് എന്നിവിടങ്ങളിൽ പ്രാഥമിക വിദ്യാഭ്യാസം നടത്തി. ലാഗോസ് ആസ്ഥാനമായുള്ള അവരുടെ പിതാവ് ഒരു വിജയകരമായ ബിസിനസുകാരൻ കൂടിയാണ്. ഇത് അക്കൗണ്ടിംഗ് പഠിക്കാൻ അവർക്ക് പ്രേരണ ലഭിച്ചു. 2008-ൽ കെന്റക്കി സർവകലാശാലയിൽ നിന്ന് അവർ അക്കൗണ്ടിംഗിൽ ബിരുദം നേടി.
 കരിയർ 
വിനോദ വ്യവസായത്തിലേക്ക് മാറുന്നതിനുമുമ്പ് അമേരിക്കയിലെ ഭവന, ഇൻഷുറൻസ് മേഖലകളിൽ അദുന്നി പ്രവർത്തിച്ചിരുന്നു. ഫാഷൻ മോഡലിംഗിലേക്ക് കടന്ന അവർ അമേരിക്കാസ് നെക്സ്റ്റ് ടോപ്പ് മോഡൽ എന്ന ഒരു അമേരിക്കൻ റിയാലിറ്റി ടെലിവിഷൻ പരമ്പരയിൽ പങ്കെടുത്തു. നൈജീരിയയിലേക്ക് മടങ്ങിയ ശേഷം 2013-ൽ നോളിവുഡിൽ അവർ ആദ്യമായി അഭിനയിച്ചത് യൊറൂബ ഭാഷാ ചിത്രമായ "യു ഓർ ഐ" എന്ന സിനിമയായിരുന്നു. സൗണ്ട് സുൽത്താൻ, ഐസ് പ്രിൻസ് എന്നിവരുടെ ചില മ്യൂസിക് വീഡിയോകൾ ഉൾപ്പെടെ ഇംഗ്ലീഷ്, യൊറൂബ ഭാഷകളിലെ മറ്റ് നിരവധി നോളിവുഡ് സിനിമകളിലും അവർ അഭിനയിച്ചിട്ടുണ്ട്. നൈജീരിയൻ സംസ്കാരം വളർത്തുന്നതിനുള്ള ശ്രമങ്ങൾക്ക് നൈജീരിയൻ ഇൻസ്റ്റിറ്റ്യൂട്ട് ഓഫ് ജേണലിസത്തിൽ നിന്ന് അവർക്ക് സ്റ്റെല്ല അവാർഡ് ലഭിച്ചു.2017-ൽ അവർ OUD മജസ്റ്റിക്കിന്റെ ബ്രാൻഡ് അംബാസഡറായി.
 സ്വകാര്യ ജീവിതം 
അദുന്നിക്ക് രണ്ട് ആൺമക്കളുണ്ട്. ഡി മരിയോണും ഐഡനും.അവരുടെ പിതാവുമായി ബന്ധം വേർപെടുത്താൻ ബുദ്ധിമുട്ടുള്ള ഒരു തീരുമാനം എടുത്ത ശേഷം അവർ ഒറ്റ രക്ഷകർത്താവായി തുടരുമെന്ന് വെളിപ്പെടുത്തി.
 തിരഞ്ഞെടുത്ത ഫിലിമോഗ്രാഫി 
സിനിമകൾ
ഇവോ ടാബി എമി (You or I)  (2013)വാട്സ് വിതിൻ (2014)2nd ഹണിമൂൺ (2014)ഹെഡ് ഗോൺ (2015)സോ ഇൻ ലൗവ്. (2015)സ്കീമേഴ്സ് (2016)ഡയറി ഓഫ് എ ലാഗോസ് ഗേൾ (2016)ഡയറി ഓഫ് എ ലാഗോസ് ഗേൾ (2016)
ഫോർ ദി വ്രോങ് റീസൺസ് (2016)
ഇറ്റ്സ് ഹെർ ഡേ (2016) 2017 ലെ ആഫ്രിക്കയിലെ ഏറ്റവും വലിയ മൂവി അവാർഡായ എ‌എം‌വി‌സി‌എയിലെ മികച്ച സഹനടിക്കുള്ള നാമനിർദ്ദശവും ലാഗോസ് ചലച്ചിത്രമേളയിൽ മികച്ച സഹനടിക്കുള്ള അവാർഡും അവർ നേടി.
ദി ബ്ലോഗ്ഗേഴ്സ് വൈഫ് (2017)
ഗ്വിൻ മാൻ (2017)
ബോസ് ഓഫ് ആൾ ബോസെസ് (2018)
ദി വെണ്ടർ(2018)ഹൗസ് ഓഫ് കണ്ടൻഷൻ (2019)

ടെലിവിഷൻ
ബിഹൈൻഡ് ദി ക്ളൗഡ്
ബാബതുണ്ടെ ഡയറീസ്
ജെനിഫാസ് ഡയറി സീസൺ 2
സൺസ് ഓഫ് ദി കാലിഫേറ്റ് സീസൺ 2

അവലംബം

പുറംകണ്ണികൾ

വർഗ്ഗം:1976-ൽ ജനിച്ചവർ
വർഗ്ഗം:നൈജീരിയൻ ചലച്ചിത്രനടികൾ